
Raieloa väljastamine (AS YIT Eesti) 

                                                 1. Asjaolud ja menetluse käik

[bookmark: OLE_LINK21][bookmark: OLE_LINK22][bookmark: OLE_LINK1][bookmark: OLE_LINK6][bookmark: OLE_LINK16][bookmark: OLE_LINK7][bookmark: OLE_LINK8][bookmark: OLE_LINK17][bookmark: OLE_LINK18][bookmark: OLE_LINK27][bookmark: OLE_LINK28][bookmark: OLE_LINK14][bookmark: OLE_LINK13][bookmark: OLE_LINK5][bookmark: OLE_LINK2][bookmark: OLE_LINK15][bookmark: OLE_LINK10][bookmark: OLE_LINK11][bookmark: _GoBack]17.10.2019.a esitas AS YIT Eesti (reg. kood 10093801) Narva Linnavalitsuse Linnamajandusametile raieloa taotluse, milles palub anda luba 30 lehtpuu raieks Narva linnas Uusküla põik tänaval  Uusküla tänavalt 26. Juuli tänava suunas vastavalt  teeprojektile. Raieluba taotletakse seoses  Uusküla põik tänava tee ehitamisega. Projekti eesmärgiks on Uusküla põik tänava sõidutee osa rekonstrueerimine, sh laiendamine vastavalt tänava liigile, uue 2 kihilise asfaltkatte rajamine, kõnniteede rajamine, uue tänavavalgustuse rajamine ning  liikluskorralduse ajakohastamine ja ümbritseva ala heakorrastus.


                                                2. Õiguslikud alused

Narva Linnavolikogu 06.03.2008 määruse nr 20 “Raieloa andmise tingimused ja kord” § 4 lõige 1 punkt 4 sätestab, et kui on vajadus raiuda korraga üle 10 puu suuremal territooriumil (suurem kui 0,5 ha), mitmel kinnistul, pargil, alleel ning juhul, kui on nõutav vastava projekti või detailplaneeringu olemasolu, otsustab raieloa väljastamise linnavalitsus. 


                                                 3. Otsus

Väljastada AS-le YIT Eesti (reg. kood 10093801) raieluba 30 lehtpuu raieks Narva linnas Uusküla põik tänaval  Uusküla tänavalt 26. Juuli tänava suunas vastavalt  teeprojektile.

                                          4.  Rakendussätted 

4.1.   Narva Linnakantseleil teha korraldus teatavaks Narva Linnavalitsuse Linnamajandusametile. 
4.2.   Korraldus jõustub teatavakstegemisest.
4.3.   Korralduse peale võib esitada kaebuse Tartu Halduskohtu Jõhvi kohtumajale 
        halduskohtumenetluse seadustikus sätestatud korras 30 päeva jooksul arvates korralduse 
        teatavakstegemisest.

